Төсөл

**МОНГОЛ УЛСЫН ХУУЛЬ**

2023 оны .... дугаар Улаанбаатар

сарын ... ны өдөр хот

**КОМПАНИЙН ТУХАЙ** **ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл**.Компанийн тухай хуулийн 46 дугаар зүйлд доор дурдсан агуулгатай 46.17 дахь хэсэг нэмсүгэй.

“46.17.Хувьцаат компани нь ногдол ашиг хуваарилалтын тайланг уг журамд заасан хугацаанд Санхүүгийн зохицуулах хороо болон үнэт цаасны арилжаа эрхлэх байгууллагад хүргүүлнэ.”

**2 дугаар зүйл.**Компанийн тухай хуулийн 41 дүгээр зүйлийн 41.5 дахь хэсгийн “гаргасан” гэсний дараа “барьцаа,” гэж нэмсүгэй.

**3 дугаар зүйл**.Компанийн тухай хуулийн дараах хэсгийг доор дурдсанаар өөрчлөн найруулсугай:

**1/3 дугаар зүйлийн 3.9 дэх хэсэг:**

“3.9.Хөрөнгө оруулалтын сан нь тусгай зориулалтын компани хэлбэртэй байна. Уг хэлбэрийн компанийн үйл ажиллагааны онцлогтой холбогдсон харилцааг Хөрөнгө оруулалтын сангийн тухай хуулиар зохицуулах бөгөөд хуульд өөрөөр заагаагүй бол энэ хуулийн зохицуулалт хамаарахгүй.”

**2/46 дугаар зүйлийн 46.14 дэх хэсэг:**

“46.14.Хувьцаат компанийн хувьд ногдол ашиг хуваарилахтай холбоотой харилцааг зохицуулсан журмыг Санхүүгийн зохицуулах хороо батална.”

**3/86 дугаар зүйлийн 86.1 дэх хэсэг:**

“86.1.Компанийн хувьцаа эзэмшигч нь дангаараа эсхүл бусад хувьцаа эзэмшигчидтэй хамтран компанийн энгийн хувьцааны нэг буюу түүнээс дээш хувийг бүрдүүлж байгаа тохиолдолд компанид учруулсан хохирлыг компанийн эрх бүхий албан тушаалтнаар нөхөн төлүүлэхээр шүүхэд нэхэмжлэл гаргах эрхтэй.”

**4 дүгээр зүйл**.Компанийн тухай хуулийн 32 дугаар зүйлийн 32.1 дэх хэсгийн “Үнэт цаасны зах зээлийн тухай хуульд заасны дагуу” гэснийг, 41 дүгээр зүйлийн 41.1 дэх хэсгийн “өөрийн хөрөнгийн хэмжээгээр барьцаалан” гэснийг тус тус хассугай.

**5 дугаар зүйл.**Энэ хуулийг Үнэт цаасны зах зээлийн тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдсүгэй.

**ГАРЫН ҮСЭГ**

Төсөл

**МОНГОЛ УЛСЫН ХУУЛЬ**

2023 оны .... дугаар Улаанбаатар

сарын ... ны өдөр хот

**ИРГЭНИЙ ХЭРЭГ ШҮҮХЭД ХЯНАН ШИЙДВЭРЛЭХ ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл**.Иргэний хэрэг шүүхэд хянан шийдвэрлэх тухай хуулийн 69 дүгээр зүйлийн 69.5 дахь хэсгийн “арга хэмжээг авахдаа” гэсний дараа “үнэт цаасны клиринг, төлбөр тооцооны үйл ажиллагаа, төлбөрийн үүргийг тасалдуулах,” гэж нэмсүгэй.

**2 дугаар зүйл.**Энэ хуулийг Үнэт цаасны зах зээлийн тухай хуульд нэмэлт, өөрчлөлт оруулах тухай хууль хүчин төгөлд болсон өдрөөс эхлэн дагаж мөрдөнө.

**ГАРЫН ҮСЭГ**

Төсөл

**МОНГОЛ УЛСЫН ХУУЛЬ**

2023 оны .....дугаар Улаанбаатар

сарын ....-ны өдөр хот

**AЖ АХУЙН НЭГЖИЙН ОРЛОГЫН АЛБАН ТАТВАРЫН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Аж ахуйн нэгжийн орлогын албан татварын тухай хуульд доор дурдсан агуулгатай хэсэг нэмсүгэй.

**1/18 дугаар зүйлийн 18.13, 18.14 дэх хэсэг:**

“18.13.Монгол Улсад байрладаггүй албан татвар төлөгчийн Засгийн газар, Монгол Улсын Хөгжлийн банкны өрийн бичиг /бонд/ болон Монгол Улсад байрладаг албан татвар төлөгчийн дотоодын үнэт цаасны анхдагч болон хоёрдогч зах зээлд нээлттэй арилжаалагддаг хувьцаа, үнэт цаас борлуулсны орлогыг энэ хуулийн 18.3-т заасны дагуу тодорхойлно.

18.14.Дотоодын үнэт цаасны анхдагч болон хоёрдогч зах зээлд нээлттэй арилжаалагддаг хувьцаа, үнэт цаас борлуулсны орлогыг тодорхойлох, тайлагнах, суутган тооцох, төсөвт төлөх журмыг санхүү, төсвийн асуудал эрхэлсэн Засгийн газрын гишүүн, Санхүүгийн зохицуулах хорооны дарга хамтран батална.”

**2/24 дүгээр зүйлийн 24.11 дэх хэсэг:**

“24.11.Дотоодын үнэт цаасны анхдагч болон хоёрдогч зах зээлд нээлттэй арилжаалагддаг хувьцаа, үнэт цаас борлуулсны орлогод ногдуулах албан татварыг Үнэт цаасны зах зээлийн тухай хуулийн 24 дүгээр зүйлийн 24.1.9-д заасан зохицуулалттай үйл ажиллагаа эрхлэгч этгээд ногдуулж, суутгана.”

**2 дугаар зүйл.**Аж ахуйн нэгжийн орлогын албан татварын тухай хуулийн 20 дугаар зүйлийн 20.2.4 дэх заалтын “18.6.8-д” гэснийг “18.6.8, 18.6.13-д” гэж өөрчилсүгэй.

**3 дугаар зүйл.**Энэ хуулийг ... оны 01 дүгээр сарын 01-ний өдрөөс эхлэн дагаж мөрдөнө.

**ГАРЫН ҮСЭГ**

Төсөл

**МОНГОЛ УЛСЫН ХУУЛЬ**

2023 оны .....дугаар Улаанбаатар

сарын ....-ны өдөр хот

**AЖ АХУЙН НЭГЖИЙН ОРЛОГЫН АЛБАН ТАТВАРААС**

**ХӨНГӨЛӨХ ТУХАЙ**

**1 дүгээр зүйл.** Дотоодын үнэт цаасны анхдагч болон хоёрдогч зах зээл дээр нээлттэй арилжаалагддаг Монгол Улсын хуулийн дагуу үүсгэн байгуулагдсан компанийн хувьцаа, үнэт цаас, өрийн хэрэгсэл болон Засгийн газар, Монгол Улсын Хөгжлийн банкны өрийн бичиг /бонд/ борлуулсны орлогод ногдох аж ахуйн нэгжийн орлогын албан татварыг 2023-2026 онд 90 хувиар, 2027-2030 онд 50 хувиар тус тус хөнгөлсүгэй.

**2 дугаар зүйл.**Энэ хуулийн 1 дүгээр зүйлд заасан хөнгөлөлтөд ашигт малтмал, цацраг идэвхт ашигт малтмал, газрын тосны хайгуулын болон ашиглалтын тусгай зөвшөөрөл эзэмшигч компанийн хувьцаа, үнэт цаас, өрийн хэрэгсэл борлуулсны орлого хамаарахгүй.

**3 дугаар зүйл.**Энэ хуулийг 2031 оны 01 дүгээр сарын 01-ний өдөр хүртэл дагаж мөрдөнө.

**ГАРЫН ҮСЭГ**

Төсөл

**МОНГОЛ УЛСЫН ХУУЛЬ**

2023 оны .....дугаар Улаанбаатар

сарын ....-ны өдөр хот

# **ХУВЬ ХҮНИЙ ОРЛОГЫН АЛБАН ТАТВАРЫН ТУХАЙ ХУУЛЬД**

# **НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Хувь хүний орлогын албан татварын тухай хуульд доор дурдсан агуулгатай хэсэг, заалт нэмсүгэй.

**1/20 дугаар зүйлийн 20.4, 20.5 дахь хэсэг:**

“20.4.Монгол Улсад байрладаггүй албан татвар төлөгчийн Засгийн газар, Монгол Улсын Хөгжлийн банкны өрийн бичиг /бонд/ болон Монгол Улсад байрладаг албан татвар төлөгчийн дотоодын үнэт цаасны анхдагч болон хоёрдогч зах зээлд нээлттэй арилжаалагддаг хувьцаа, үнэт цаас борлуулсны орлогод албан татвар ногдуулах орлогыг энэ хуулийн 17.1.3-т заасны дагуу тодорхойлно.

20.5.Дотоодын үнэт цаасны анхдагч болон хоёрдогч зах зээлд нээлттэй арилжаалагддаг хувьцаа, үнэт цаас борлуулсны орлогод албан татвар ногдуулах орлогыг тодорхойлох, тайлагнах, суутган тооцох, төсөвт төлөхөд Аж ахуйн нэгжийн орлогын албан татварын тухай хуулийн 18.14-т заасан журмыг баримтална.”

**2/25 дугаар зүйлийн 25.11 дэх заалт:**

“25.11. Дотоодын үнэт цаасны анхдагч болон хоёрдогч зах зээлд нээлттэй арилжаалагддаг хувьцаа, үнэт цаас борлуулсны орлогод ногдуулах албан татварыг Үнэт цаасны зах зээлийн тухай хуулийн 24 дүгээр зүйлийн 24.1.9-д заасан зохицуулалттай үйл ажиллагаа эрхлэгч этгээд ногдуулж, суутгана.”

**2 дугаар зүйл.**Хувь хүний орлогын албан татварын тухай хуулийн 21 дүгээр зүйлийн 21.2.5 болон 25.1.6 дахь заалтын “20.1-д” гэснийг “20.1, 20.4-д” гэж тус тус өөрчилсүгэй.

**3 дугаар зүйл.**Энэ хуулийг ... оны 01 дүгээр сарын 01-ний өдрөөс эхлэн дагаж мөрдөнө.

**ГАРЫН ҮСЭГ**

Төсөл

**МОНГОЛ УЛСЫН ХУУЛЬ**

2023 оны .....дугаар Улаанбаатар

сарын ....-ны өдөр хот

**ХУВЬ ХҮНИЙ ОРЛОГЫН АЛБАН ТАТВАРААС**

**ХӨНГӨЛӨХ ТУХАЙ**

**1 дүгээр зүйл.** Дотоодын үнэт цаасны анхдагч болон хоёрдогч зах зээл дээр нээлттэй арилжаалагддаг Монгол Улсын хуулийн дагуу үүсгэн байгуулагдсан компанийн хувьцаа, үнэт цаас, өрийн хэрэгсэл болон Засгийн газар, Монгол Улсын Хөгжлийн банкны өрийн бичиг /бонд/ борлуулсны орлогод ногдох хувь хүний орлогын албан татварыг 2023-2026 онд 90 хувиар, 2027-2030 онд 50 хувиар тус тус хөнгөлсүгэй.

**2 дугаар зүйл.**Энэ хуулийн 1 дүгээр зүйлд заасан хөнгөлөлтөд ашигт малтмал, цацраг идэвхт ашигт малтмал, газрын тосны хайгуулын болон ашиглалтын тусгай зөвшөөрөл эзэмшигч компанийн хувьцаа, үнэт цаас, өрийн хэрэгсэл борлуулсны орлого хамаарахгүй.

**3 дугаар зүйл.** Энэ хуулийг 2031 оны 01 дүгээр сарын 01-ний өдөр хүртэл дагаж мөрдөнө.

**ГАРЫН ҮСЭГ**

Төсөл

**МОНГОЛ УЛСЫН ХУУЛЬ**

2023 оны .... дугаар Улаанбаатар

сарын ... ны өдөр хот

**ЗӨРЧЛИЙН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Зөрчлийн тухай хуулийн 11.10, 11.26 дугаар зүйлд доор дурдсан агуулгатай хэсэг, заалт тус тус нэмсүгэй:

**1/11.10 дугаар зүйлийн 12 дахь хэсгийн 12.21 дэх заалт:**

“12.21. Компани, олон улсын санхүүгийн байгууллага нь хуульд зааснаас бусад зах зээлд, буюу бусад арга, хэрэгслийг ашиглаж өрийн хэрэгсэл гаргасан;”

**2/11.26 дугаар зүйлийн 8 дахь хэсэг:**

“8.Хөрөнгө оруулалтын менежментийн компани хуульд заасан нийтлэг үүргээ хэрэгжүүлээгүй бол хүнийг хоёр мянган нэгжтэй тэнцэх хэмжээний төгрөгөөр, хуулийн этгээдийг хорин мянган нэгжтэй тэнцэх хэмжээний төгрөгөөр торгоно.”

**2 дугаар зүйл.**Зөрчлийн тухай хуулийн 11.10 дугаар зүйлийн 12 дахь хэсгийн 12.2, 12.3 дахь заалтыг доор дурдсанаар өөрчлөн найруулсугай:

“12.2.урьд нь нийтэд санал болгон гаргасан тухайн төрлийн үнэт цаасыг хаалттай хүрээнд нэмж гаргахдаа Санхүүгийн зохицуулах хороонд бүртгүүлээгүй;

12.3.урьд нь нийтэд санал болгон үнэт цаас гаргасан хуулийн этгээд өөр төрлийн үнэт цаасыг хаалттай хүрээнд худалдахаар гаргаж байгаа бол энэ талаар Санхүүгийн зохицуулах хороо болон олон нийтэд мэдээлээгүй;”

**3 дугаар зүйл.**Зөрчлийн тухайхуулийн 11.10 дугаар зүйлийн 2 дахь хэсгийн 2.9 дэх заалтын, мөн зүйлийн 12 дахь хэсгийн 12.18, 12.19 дэх заалтын, мөн зүйлийн 13 дахь хэсгийн 13.10 дахь заалтын “хөрөнгийн бирж” гэснийг “үнэт цаасны арилжаа эрхлэх байгууллага” гэж**,** мөн зүйлийн 7 дахь хэсгийн 7.1 дэх заалтын, мөн зүйлийн 15 дахь хэсгийн 15.2 дахь заалтын “хөрөнгийн бирж,” гэснийг “үнэт цаасны арилжаа эрхлэх байгууллага,” гэж, мөн зүйлийн 8 дахь хэсгийн “Хөрөнгийн бирж” гэснийг “Үнэт цаасны арилжаа эрхлэх байгууллага” гэж**,** мөн зүйлийн 12 дахь хэсгийн 12.7 дахь заалтын, мөн зүйлийн 13 дахь хэсгийн 13.1, 13.2 дахь заалтын “хөрөнгийн биржид” гэснийг “үнэт цаасны арилжаа эрхлэх байгууллагад” гэж, мөн зүйлийн 12 дахь хэсгийн 12.20 дахь заалтын “хөрөнгийн биржийн” гэснийг “үнэт цаасны арилжаа эрхлэх байгууллагын” гэж, 12 дахь хэсгийн “12.21” гэснийг “12.22” гэж, мөн зүйлийн 14 дэх хэсгийн “Нягтлан бодох бүртгэлийн тухай хууль тогтоомжид” гэснийг “хуульд” гэж тус тус өөрчилсүгэй.

**4 дүгээр зүйл.**Зөрчлийн тухай хуулийн 11.10 дугаар зүйлийн 2 дахь хэсгийн 2.5, мөн зүйлийн 12 дахь хэсгийн 12.11 дэх заалтыг тус тус хүчингүй болсонд тооцсугай.

**5 дугаар зүйл.**Энэ хуулийг Үнэт цаасны зах зээлийн тухай хуульд нэмэлт, өөрчлөлт оруулах тухай хууль хүчин төгөлд болсон өдрөөс эхлэн дагаж мөрдөнө.

**ГАРЫН ҮСЭГ**

Төсөл

**МОНГОЛ УЛСЫН ХУУЛЬ**

2023 оны .... дугаар Улаанбаатар

сарын ... ны өдөр хот

**САНХҮҮГИЙН ЗОХИЦУУЛАХ ХОРООНЫ ЭРХ ЗҮЙН БАЙДЛЫН ТУХАЙ ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Санхүүгийн зохицуулах хорооны эрх зүйн байдлын тухай хуулийн 22 дугаар зүйлийн 22.5 дахь хэсгийг доор дурдсанаар өөрчлөн найруулсугай:

“22.5.Санхүүгийн үйлчилгээ эрхлэх тусгай зөвшөөрөл олгох, бүртгэхтэй холбогдсон энэ хуульд зааснаас бусад харилцааг энэ хуулийн 3.1-т заасан үйл ажиллагаа тус бүрийн харилцааг нарийвчлан зохицуулсан хуулиар зохицуулна.”

**2 дугаар зүйл.**Санхүүгийн зохицуулах хорооны эрх зүйн байдлын тухай хуулийн 3 дугаар зүйлийн 3.1.2 дахь заалтын “ мэргэжлийн” гэснийг “зохицуулалттай” гэж өөрчилсүгэй.

**3 дугаар зүйл.**Энэ хуулийг Үнэт цаасны зах зээлийн тухай хуульд нэмэлт, өөрчлөлт оруулах тухай хууль хүчин төгөлд болсон өдрөөс эхлэн дагаж мөрдөнө.

**ГАРЫН ҮСЭГ**

Төсөл

**МОНГОЛ УЛСЫН ХУУЛЬ**

2023 оны .... дугаар Улаанбаатар

сарын ... ны өдөр хот

**ЗӨРЧИЛ ШАЛГАН ШИЙДВЭРЛЭХ ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл.**Зөрчил шалган шийдвэрлэх тухай хуулийн 5.1 дүгээр зүйлийн 1 дэх хэсэгт доор дурдсан агуулгатай 1.5 дахь заалт нэмсүгэй.

“1.5.Үнэт цаасны арилжааг түр зогсоох, үнэт цаас тусгаарлах.”

**2 дугаар зүйл.**Энэ хуулийг Үнэт цаасны зах зээлийн тухай хуульд нэмэлт, өөрчлөлт оруулах тухай хууль хүчин төгөлд болсон өдрөөс эхлэн дагаж мөрдөнө.

**ГАРЫН ҮСЭГ**

Төсөл

**МОНГОЛ УЛСЫН ХУУЛЬ**

2023 оны .... дугаар Улаанбаатар

сарын ... ны өдөр хот

**ЗАР СУРТАЛЧИЛГААНЫ ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Зар сурталчилгааны тухай хуулийн 17 дугаар зүйлийн 17.2 дахь хэсгийн “мэргэжлийн” гэснийг “зохицуулалттай” гэж өөрчилсүгэй.

**2 дугаар зүйл.**Зар сурталчилгааны тухай хуулийн 17 дугаар зүйлийн 17.2.3 дахь заалтыг хүчингүй болсонд тооцсугай.

**3 дугаар зүйл.**Энэ хуулийг Үнэт цаасны зах зээлийн тухай хуульд нэмэлт, өөрчлөлт оруулах тухай хууль хүчин төгөлд болсон өдрөөс эхлэн дагаж мөрдөнө.

**ГАРЫН ҮСЭГ**

Төсөл

**МОНГОЛ УЛСЫН ХУУЛЬ**

2023 оны .... дугаар Улаанбаатар

сарын ... ны өдөр хот

**МӨНГӨ УГААХ БОЛОН ТЕРРОРИЗМЫГ САНХҮҮЖҮҮЛЭХТЭЙ ТЭМЦЭХ ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Мөнгө угаах болон терроризмыг санхүүжүүлэхтэй тэмцэх тухай хуулийн 4 дүгээр зүйлийн 4.1.5 дахь заалтын “мэргэжлийн байгууллага” гэснийг “зохицуулалттай үйл ажиллагаа эрхлэгч этгээд” гэж өөрчилсүгэй.

**2 дугаар зүйл.**Энэ хуулийг Үнэт цаасны зах зээлийн тухай хуульд нэмэлт, өөрчлөлт оруулах тухай хууль хүчин төгөлд болсон өдрөөс эхлэн дагаж мөрдөнө.

**ГАРЫН ҮСЭГ**

Төсөл

**МОНГОЛ УЛСЫН ХУУЛЬ**

2023 оны .... дугаар Улаанбаатар

сарын ... ны өдөр хот

**ИРЭЭДҮЙН ӨВ САНГИЙН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Ирээдүйн өв сангийн тухай хуулийн 15 дугаар зүйлийн 15.5.3.б дахь дэд заалтыг доор дурдсанаар өөрчлөн найруулсугай.

“15.5.3.б.үнэт цаасны зах зээлд оролцогч зохицуулалттай үйл ажиллагаа эрхлэгч этгээд болон мэргэжлийн холбоо;”

**2 дугаар зүйл.**Энэ хуулийг Үнэт цаасны зах зээлийн тухай хуульд нэмэлт, өөрчлөлт оруулах тухай хууль хүчин төгөлд болсон өдрөөс эхлэн дагаж мөрдөнө.

**ГАРЫН ҮСЭГ**

Төсөл

**МОНГОЛ УЛСЫН ХУУЛЬ**

2023 оны .... дугаар Улаанбаатар

сарын ... ны өдөр хот

**ШҮҮХИЙН ШИЙДВЭР ГҮЙЦЭТГЭХ ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Шүүхийн шийдвэр гүйцэтгэх тухай хуулийн 49 дүгээр зүйлийн 49.6 дахь хэсгийн “мэргэжлийн байгууллагын” гэснийг “зохицуулалттай үйл ажиллагаа эрхлэгч этгээдийн” гэж, 55 дугаар зүйлийн 55.4 дэх хэсгийн “мэргэжлийн байгууллагаас” гэснийг “зохицуулалттай үйл ажиллагаа эрхлэгч этгээдээс” гэж тус тус өөрчилсүгэй.

**2 дугаар зүйл.**Энэ хуулийг Үнэт цаасны зах зээлийн тухай хуульд нэмэлт, өөрчлөлт оруулах тухай хууль хүчин төгөлд болсон өдрөөс эхлэн дагаж мөрдөнө.

**ГАРЫН ҮСЭГ**

Төсөл

**МОНГОЛ УЛСЫН ХУУЛЬ**

2023 оны .... дугаар Улаанбаатар

сарын ... ны өдөр хот

**НОТАРИАТЫН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Нотариатын тухай хуулийн 46 дугаар зүйлийн 46.1.8 дахь заалтыг доор дурдсанаар өөрчлөн найруулсугай.

**“46.1.8.Үнэт цаасны арилжаа эрхлэх байгууллагаар арилжаалагдах замаар өмчлөх эрх шилжихээс бусад тохиолдолд хувьцаа, үнэт цаасыг бусдын өмчлөлд шилжүүлэх гэрээ;”**

**2 дугаар зүйл.**Энэ хуулийг Үнэт цаасны зах зээлийн тухай хуульд нэмэлт, өөрчлөлт оруулах тухай хууль хүчин төгөлд болсон өдрөөс эхлэн дагаж мөрдөнө.

**ГАРЫН ҮСЭГ**